- Ճիշտն ասած` այնքան էլ համամիտ չեմ այն կարծիքի հետ, որ խորհրդարանը լրագրողների տեղն է: Ու ընդհանրապես քաղաքական դաշտում չեմ տեսնում նրանց: Միգուցե լրագրողներն ավելի կողմնորոշվող են, ավելի ակտիվ, բայց որպես քաղգործիչներ չեմ պատկերացնում նրանց: Այսինքն` կան այնպիսի հատկություններ, որոնք բացակայում են լրագրողների մոտ: Հարկ եղած դեպքում անհրաժեշտ ճիշտ որոշումներ կայացնելիս լրագրողը երևի կողմնակալ կլինի: Իհարկե խոսքս ոչ բոլորին է վերաբերում, բայց ընդհանուր տպավորությունն այդպիսին է: Քաղաքական իրավիճակի մասին լուրջ վերլուծություններ անելու համար համապատասխան խորքային գիտելիքներ և կրթություն է անհրաժեշտ: Օրենսդիր դաշտում աշխատողը պետք է տիրապետի այնպիսի գիտելիքների, որ աչքի առաջ միշտ ունենա անցյալի սխալները, վրիպումները, խուսափի դրանցից, ուղղորդվի այն չափանիշներով, որոնք ժամանակին հաջողություն են բերել մեզ: